19. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 77548/7084 της 29 Αυγ./9 Σεπτ.  1974 (ΦΕΚ Β΄ 869) Περί τροποποιήσεως των υπ’ αριθ. 17338/ 1788/ 18.2.74 και 43219/4046/10.5.1974 αποφάσεως του Υπουργού Γεωργίας. Έχοντες υπ’ όψει: α)Το άρθρ. 252, παρ. 4 του Ν.Δ. 86/1969 «περί Δασικού Κώδικος». β)Τας υπ’ αριθ. 17338/1788/18.2.1974 και 43219/ 4046/10.5.74 ημετέρας αποφάσεις. γ)Τας αντιμετωπισθείσας δυσχερείας υπό κυνηγών δια την σφράγισιν των όπλων των κατά τον προσδιορισθέντα χρόνον δια των ως άνω αποφάσεων ημών. δ)Την παροχήν διευκολύνσεων εις τους εν τη ανωτέρω κατηγορία διαλαμβανομένους κυνηγούς εις τα πλαίσια των, υπό της Κυβερνήσεως, παρασχεθέντων μέτρων επιεικείας, αποφασίζομεν: 1.Εγκρίνομεν την τροποποίησιν των υπ’ αριθ. 17338/1788/18.2.1974 (ανωτ. αριθ. 29) και 43219/4046/10.5.74 (ανωτ. αριθ. 31) αποφάσεων ημών, προς διευκόλυνσιν των δι’ οιονδήποτε λόγον μη σφραγισάντων τα κυνηγετικά των όπλα εγκαίρως, και προς απαλλαγήν τούτων εκ των συνεπειών της μη συμμορφώσεώς των, ως κάτωθι: 2.Οι μέχρι της 15 Ιουνίου τρ. έτους σφραγίσαντες τα κυνηγετικά των όπλα, θεωρούνται ως εμπροθέσμως σφραγίσαντες ταύτα. 3.Τα κατακρατηθέντα βιβλιάρια θήρας θα δοθούν εις τους δικαιούχους, μετά την καταχώρησιν της σχετικής πράξεως αυτών. 4.Κυνηγοί εκδόσαντες άδειαν θήρας εις Δασικάς Αρχάς εκτός της περιοχής της τέως Διοικήσεως Πρωτευούσης και μετοικήσαντες εντός αυτής προ της 10 Μαρτίου τρ. έτους, απαλλάσσονται εκ της υποχρεώσεως σφραγίσεως των όπλων των, υπό την προϋπόθεσιν: α)Να προσκομίσουν βεβαίωσιν της Αστυνομικής Αρχής, εξ ης να εμφαίνηται ότι εγκατεστάθησαν μονίμως εις την Περιφέρειαν της τέως Δ/σεως Πρωτευούσης προ της 10 Μαρτ. 1974, (προκειμένου περί Δημοσίων υπαλλήλων ή Οργανισμών Δημοσίου Δικαίου, θα προσκομίσουν σχετικήν βεβαίωσιν της Υπηρεσίας των και β)ότι εντός μηνός από της εκδόσεως της παρούσης θα μεταγραφώσι εκ του Συλλόγου της Περιφερείας των εις τον τοιούτον της σημερινής των κατοικίας. 5.Δια την περαιτέρω διαδικασίαν, ως προς τας σχηματισθείσας τυχόν δικογραφίας, δια τους εκπροθέσμους και μέχρι της 15 Ιουνίου σφραγίσαντες τα όπλα, θα λάβουν σχετικάς εντολάς παρά των αρμοδίων Εισαγγελέων. 6.Κατά τα λοιπά, ισχύει η υπ’ αριθ. 17338/1788/18.2.1974 απόφασις ημών. Η παρούσα δημοσιευθήτω δια της Εφημερίδος της Κυβερνήσεως. 20.-21. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 112064/784 της 12/18 Δεκ. 1974 (ΦΕΚ Β΄ 1316) Περί αυξήσεως τελών αδειών θήρας. (Κατηργήθη δια της υπ’ αριθ. 58485/2426/1975 ομοίας, κατωτ. αριθ. 25). 